CELEX: 62020CN0073
Language: sk
Date: 2020-02-13 00:00:00
Title: Vec C-73/20: Návrh na začatie prejudiciálneho konania, ktorý podal Bundesgerichtshof (Nemecko) 13. februára 2020 – ZM ako konkurzný správca na majetok spoločnosti Oeltrans Befrachtungsgesellschaft mbH/E. A. Frerichs

8.6.2020   
            
            
               SK
            
            
               Úradný vestník Európskej únie
            
            
               C 191/9
            
         
      Návrh na začatie prejudiciálneho konania, ktorý podal Bundesgerichtshof (Nemecko) 13. februára 2020 – ZM ako konkurzný správca na majetok spoločnosti Oeltrans Befrachtungsgesellschaft mbH/E. A. Frerichs
      (Vec C-73/20)
      (2020/C 191/12)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesgerichtshof
      
         Účastníci konania pred vnútroštátnym súdom
      
      
         Navrhovateľ v konaní o opravnom prostriedku „Revision“: ZM ako konkurzný správca na majetok spoločnosti Oeltrans Befrachtungsgesellschaft mbH
      
         Odporca v konaní o opravnom prostriedku „Revision“: E. A. Frerichs
      
         Prejudiciálna otázka
      
      Má sa článok 13 nariadenia Rady (ES) č. 1346/2000 z 29. mája 2000 o konkurznom konaní (1) a článok 12 ods. 1 písm. b) nariadenia Európskeho parlamentu a Rady (ES) č. 593/2008 zo 17. júna 2008 o rozhodnom práve pre zmluvné záväzky (Rím I) (2) vykladať v tom zmysle, že rozhodné právo pre zmluvu podľa posledného uvedeného nariadenia je rozhodujúce aj pre platbu, ktorú vykonáva tretia osoba v rámci splnenia zmluvnej platobnej povinností jednej zo zmluvných strán?
      
         (1)  Ú. v. ES L 160, s. 1; Mim. vyd. 19/001, s. 191.
      
         (2)  Ú. v. EÚ L 177, s. 6